Ritratti: muntaġġ / Facebook  Sibtek tad-29 ta' Jannar jirritorna b'aktar personalitajiet. Tiziana Calleja, Geo Debono, Anthea Zammit u Keane Cutajar se jkunu ma' Ryan u Josmar waqt il-programm li jixxandar fil-12.15pm fuq TVM. Il-ġurnalist u xandar Keane Cutajar se jkollu sorpriża ħelwa u se narawh ukoll waqt sezzjoni fil-gym bla flokk! Tiziana Calleja din id-darba se tkun il-vittma ta' prank call. Geo Debono se jiltaqa' ma' xi ħadd speċjali li tħobbu ħafna! Imma ma min? Il-mudella u żeffiena Anthea Zammit se tiltaqa' ma xi ħadd li qatt ma basret li se jiġi fuq it-televiżjoni għaliha! Tgħid se tinħasad? Il-mistiedna ta' Ryan u Josmar se jgħaddu minn bosta sfidi divertenti u sorpriżi li żgur ħadd mhu se jistenna. Ma tonqosx il-mużika live bħall -kull ġimgħa minn diversi mużiċisti differenti.